《绍兴甲寅正月至吴文叟山庄》
宋代·谢伋

学士奔波方绕枝，隐者盘旋能避时。
萦纡三径襄枳棘，庇荫万木藏茅茨。
常时理棹去城远，先世卜筑无人知。
高山为屏开锦乡，清泉可鉴堆琉璃。
主人好德乡沈敬，宾客来游邻里窥。
有田千亩何所羡，遗子一经常自期。
莫向清流歌考槃，须知好爵徒尔縻。
驱羊拾芥不难取，濯缨洗耳应复思。

作者简介：蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。蔡州上蔡人，字景思，号药寮居士。谢良佐从孙。官至太常少卿。高宗绍兴初侍父寓居黄岩。有《药寮丛稿》、《四六谈麈》。